ระเบียบ ก.ศป. ว่าด้วยวิธีการคัดเลือกตุลาการศาลปกครองชั้นต้น ตุลาการหัวหน้าคณะศาลปกครองชั้นต้น รองอธิบดีศาลปกครองชั้นต้น และอธิบดีศาลปกครองชั้นต้น พ.ศ. 2544

ระเบียบ  ก

ระเบียบ  ก.ศป.
ว่าด้วยวิธีการคัดเลือกตุลาการศาลปกครองชั้นต้น
ตุลาการหัวหน้าคณะศาลปกครองชั้นต้น
รองอธิบดีศาลปกครองชั้นต้น  และอธิบดีศาลปกครองชั้นต้น
พ.ศ.
๒๕๔๔
--------------

                        อาศัยอำนาจตามความในมาตรา  ๑๕  วรรคสี่ 
และมาตรา ๑๙  วรรคสาม  แห่ง
พระราชบัญญัติจัดตั้งศาลปกครองและวิธีพิจารณาคดีปกครอง  พ.ศ. ๒๕๔๒  ก.ศป. 
โดยความเห็น
ชอบของที่ประชุมใหญ่ตุลาการในศาลปกครองสูงสุดออกระเบียบไว้  ดังต่อไปนี้
                        ข้อ
๑  ระเบียบนี้เรียกว่า  "ระเบียบ  ก.ศป. 
ว่าด้วยวิธีการคัดเลือกตุลาการศาลปก
ครองชั้นต้นตุลาการหัวหน้าคณะศาลปกครองชั้นต้น  รองอธิบดีศาลปกครองชั้นต้น  และอธิบดีศาล
ปกครองชั้นต้น 
พ.ศ. ๒๕๔๔"
                        ข้อ
๒ 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้น
ไป
                        ข้อ
๓  ให้ ก.ศป. 
ออกประกาศรับสมัครบุคคลเข้ารับการคัดเลือกเพื่อแต่งตั้งให้
ดำรงตำแหน่งตุลาการศาลปกครองชั้นต้น 
โดยกำหนดรายละเอียดเกี่ยวกับตำแหน่งที่คัดเลือก  คุณ
สมบัติของผู้สมัคร 
การสมัคร 
ขั้นตอนการคัดเลือก 
การรับฟังความคิดเห็น 
การประเมินผลการคัด
เลือก 
และการประกาศผลการคัดเลือก
                        ข้อ
๔ 
การคัดเลือกบุคคลทั่วไปเพื่อแต่งตั้งให้ดำรงตำแหน่งตุลาการศาลปกครองชั้น
ต้นให้ดำเนินการโดยวิธีตรวจสอบคุณสมบัติ  ตรวจสุขภาพ  ทดสอบความรู้ความสามารถและความ
เหมาะสมโดยการทดสอบข้อเขียนและการสอบสัมภาษณ์  พิจารณาหลักฐานที่แสดงประสบการณ์ใน
การทำงานหรือผลงานทางวิชาการ  และรับฟังความคิดเห็นของบุคคลในแวดวงกฎหมายและการ
บริหารราชการแผ่นดิน
                        ให้
ก.ศป. 
แต่งตั้งคณะกรรมการขึ้นเพื่อดำเนินการตามวรรคหนึ่ง  และเมื่อ ก.ศป.
ได้คัดเลือกผู้ดำรงตำแหน่งตุลาการศาลปกครองชั้นต้นเรียบร้อยแล้ว  ให้ประกาศรายชื่อผู้ได้รับการ
คัดเลือกดังกล่าวโดยเปิดเผย
                        ข้อ
๕ 
การคัดเลือกผู้ดำรงตำแหน่งตุลาการหัวหน้าคณะศาลปกครองชั้นต้น  ให้  
ก.ศป. 
พิจารณาคัดเลือกจากตุลาการศาลปกครองชั้นต้นซึ่งมีระยะเวลาการดำรงตำแหน่งไม่น้อยกว่า
สามปี 
และเป็นผู้มีความรู้ความสามารถและมีความเหมาะสมที่จะดำรงตำแหน่งตุลาการหัวหน้าคณะ
ศาลปกครองชั้นต้น
                        ข้อ
๖ 
การคัดเลือกผู้ดำรงตำแหน่งรองอธิบดีศาลปกครองชั้นต้น ให้ ก.ศป.
พิจารณาคัดเลือกจากตุลาการหัวหน้าคณะศาลปกครองชั้นต้น
ซึ่งมีระยะเวลาการดำรงตำแหน่งไม่น้อย
กว่าสองปี และเป็นผู้มีความรู้ความสามารถและมีความเหมาะสมที่จะดำรงตำแหน่งรองอธิบดีศาล
ปกครองชั้นต้น
                        ข้อ
๗ 
การคัดเลือกผู้ดำรงตำแหน่งอธิบดีศาลปกครองชั้นต้น ให้ ก.ศป. พิจารณา
คัดเลือกจากรองอธิบดีศาลปกครองชั้นต้น 
ซึ่งมีระยะเวลาการดำรงตำแหน่งไม่น้อยกว่าสองปี และ
เป็นผู้มีความรู้ความสามารถและมีความเหมาะสมที่จะดำรงตำแหน่งอธิบดีศาลปกครองชั้นต้น
                        ข้อ
๘ 
ภายในระยะเวลาห้าปีนับแต่วันที่ระเบียบนี้ใช้บังคับ หากมีความจำเป็นหรือมี
เหตุอันสมควรหรือเป็นกรณีที่ไม่อาจปฏิบัติตามวิธีการที่กำหนดในข้อ
๕ ข้อ ๖ หรือข้อ ๗ ก.ศป.
อาจพิจารณาคัดเลือกตุลาการในศาลปกครองชั้นต้นผู้มีความรู้ความสามารถและมีความเหมาะสมเพื่อ
แต่งตั้งให้ดำรงตำแหน่งอธิบดีศาลปกครองชั้นต้น  รองอธิบดีศาลปกครองชั้นต้น  หรือตุลาการหัว
หน้าคณะศาลปกครองชั้นต้น  แล้วแต่กรณี
                        ข้อ
๙  ให้  ก.ศป. 
มีอำนาจตีความและวินิจฉัยปัญหาเกี่ยวกับการปฏิบัติตาม
ระเบียบนี้
                        ข้อ
๑๐ 
ให้ประธานศาลปกครองสูงสุดรักษาการตามระเบียบนี้  และให้มีอำนาจออก
ประกาศหรือคำสั่งเพื่อประโยชน์ในการปฏิบัติตามระเบียบนี้

                                                            ประกาศ
ณ วันที่ ๑๘  กรกฎาคม  พ.ศ. ๒๕๔๔
                                                                             อักขราทร  จุฬารัตน
                                                                          ประธานศาลปกครองสูงสุด

ประธานกรรมการตุลาการศาลปกครอง

[รก.๒๕๔๔ /๕๘ก/๑/๑๘ กรกฎาคม ๒๕๔๔]

                                                                        อัมพิกา/แก้ไข
                                                                        ๑๒/๑๑/๔๔